
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1224 

10 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Ομάδας Εργασίας για την ενίσχυση και 
ενεργοποίηση διεθνών συνεργασιών της Τοπικής 
Αυτοδιοίκησης στο πλαίσιο της Ευρωπαϊκής Ένω¬ 
σης και λοιπών Διεθνών Οργανισμών. 1 

Βασικοί όροι έκδοσης και διαδικασία της δημοπρα¬ 
σίας, μέσω της οποίας θα διατεθούν στις 6 Αυγού¬ 
στου 2004, τίτλοι με άνοιγμα (Γθ-ορεηιηρ) της έκ¬ 
δοσης ομολόγων του Ελληνικού Δημοσίου σταθε¬ 
ρού επιτοκίου λήξης 21.6.2007 τριετούς διάρκειας 2 
Διάθεση στις 6 Αυγούστου 2004, τίτλων σε άυλη μορ¬ 
φή, με άνοιγμα (Γθ-οροπίπρ) των ομολόγωντου Ελ¬ 
ληνικού Δημοσίου, σταθερού επιτοκίου, διάρκειας 
τριών ετών, λήξης 21.6.2007, με δημόσια εγγραφή 3 
Καθορισμός κομίστρου ΑΜΕΛ για μετακινήσεις επί 


των γραμμών 1 (των ΗΣΑΠ) και 2, 3 (της ΑΜΕΛ) 
προς το Διεθνές Αεροδρόμιο Αθηνών «Ελευθέριος 

Βενιζέλος» και αντίστροφα. 4 

Καθορισμός κομίστρου για μετακινήσεις επίτων γραμ¬ 
μών της ΠΡΟΑΣΤΙΑΚΟΣ Α.Ε. 5 


ΑΠΟΦΑΣΕΙ Σ 

Αριθ. 40764 (1) 

Συγκρότηση Ομάδας Εργασίας για την ενίσχυση και ενερ¬ 
γοποίηση διεθνών συνεργασιώντης Τ οπικής Αυτοδιοί¬ 
κησης στο πλαίσιο της Ευρωπαϊκής Ένωσης και λοι¬ 
πών Διεθνών Οργανισμών. 

Ο ΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Την επιτακτική ανάγκη ενίσχυσης και ενεργοποίησης 
διεθνών συνεργασιών της Τ οπικής Αυτοδιοίκησης, καθώς 
και της διαμόρφωσης διαδικασιών παρακολούθησης, εκ 
μέρους του ΥΠΕΣΔΔΑ, των σχετικών δράσεων. 

2. Τις διατάξεις της παρ. 18 του άρθρου 18 του Ν. 
2503/30.5.1997 (ΦΕΚ107 Α') σύμφωνα με τις οποίες δύνα- 
ται να συσταθεί μεταξύ άλλων ομάδα εργασίας και να ορί¬ 


ζεται οτρόπος, η διαδικασία σχεδιασμού, συντονισμού, δι¬ 
οίκησης, διαχείρισης, παρακολούθησης, ελέγχου και 
αξιολόγησης του εκτελούμενου κάθε φορά έργου. 

3. Την ανάγκη συγκρότησης ομάδας εργασίας για την 
υλοποίηση των στόχων που αναφέρονται στο θέμα. 

4. Την υπ’ αριθμ. ΔΙΔΚ/Φ1/2/6139/24.3.2004 (ΦΕΚ 527 
Β') Απόφαση περί ανάθεσης αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, αποφασίζουμε: 

1. Συγκροτούμε ομάδα εργασίας για την ενίσχυση και 
ενεργοποίηση των διεθνών συνεργασιών καθώς και τη 
διαμόρφωση διαδικασιών παρακολούθησης και υποστή¬ 
ριξης των σχετικών δράσεων της Τ οπικής Αυτοδιοίκησης, 
αποτελούμενη από τους: 

• Ντόντου Αγορή, Προϊσταμένη του Τμήματος Διεθνών 
Οργανισμών με βαθμό Ατού κλάδου ΠΕ. 

• Κωτσόπουλο Κωνσταντίνο, Διευθυντή του Γραφείου 
του Γ ενικού Γ ραμματέα του Υπουργείου Εσωτερικών. 

• Γρηγορίου Κυριακή, Πάρεδρο Ν.Σ. Κράτους. 

• Βαδραχάνη Μιλτιάδη, Ειδικό Επιστήμονα του Υπουρ¬ 
γείου Εσωτερικών. 

• Δαούση Χριστίνα, Γενική Διευθύντρια ΚΕΠΕΜΕΠ 

• Μπελλιά Αρετή, υπάλληλο του Τμήματος Αναπτυξια¬ 
κών Προγραμμάτων του κλάδου ΠΕ. 

• Φαρούπου Άννα, υπάλληλο του Τμήματος Αναπτυξια¬ 
κών Προγραμμάτων του κλάδου ΠΕ. 

2. Το έργο της Ομάδας Εργασίας περιλαμβάνει τα ακό¬ 
λουθα θέματα: 

α) Διασυνοριακή συνεργασία ΟΤΑ Α' και Β' Βαθμού 

- Ευρωπερκρέρειες 

- Προσαρμογή στη Σύμβαση-Πλαίσιο Μαδρίτης (1980) 

- Προσαρμογή σχετικών διατάξεων των Κωδίκων Δη¬ 
μοτικής και Νομαρχιακής Αυτοδιοίκησης 

β) Επιτροπή Περιφερειών ΕΕ. 

- Υποστήριξη των μελών της Εθνικής Αντιπροσωπείας 
στην Επιτροπή των Περιφερειών καθώς και παρακολού¬ 
θηση των εργασιών της. 

γ) Συγκριτική έρευνα δομών της Τοπικής Αυτοδιοίκη¬ 
σης και εφαρμοσμένων πολιτικών διεθνών συνεργασιών 
των ΟΤΑ στα κυριότερα κράτη μέλη της ΕΕ. 

δ) Συνεργασία και παροχή τεχνογνωσίας στους τομείς 
εφαρμοσμένων πολιτικών διεθνών συνεργασιών των ΟΤΑ 
και εφαρμογής προγραμμάτων της ΕΕ και άλλων διεθνών 
οργανισμών με τα κράτη της ΝΑ Ευρώπης. 

ε) Προσαρμογή του νέου Επιχειρησιακού Προγράμμα¬ 
τος Τοπικής Αυτοδιοίκησης σύμφωνα με τις κατευθύν¬ 
σεις των σχετικών πολιτικών της ΕΕ που έχουν ως στόχο 
την ισόρροπη αρμονική και αειφόρο ανάπτυξη του ευρω¬ 
παϊκού χώρου. 

στ) Διαρκής ενημέρωση των αιρετών της Ελληνικής Το¬ 
πικής Αυτοδιοίκησης σχετικά με τις δυνατότητες συμμε¬ 
τοχής τους σε προγράμματα και δράσεις στα πλαίσια της 
ΕΕ και άλλων διεθνών οργανισμών, σε συνεργασία με το 
Εθνικό Κέντρο Δημόσιας Διοίκησης και Αυτοδιοίκησης 
(ΕΚΔΔΑ). 

ζ) Παρακολούθηση και διερεύνηση των δυνατοτήτων 
συμμετοχής σε προγράμματα της ΕΕ και άλλων διεθνών 
οργανισμών που έχουν ως σκοπό την ενίσχυση δράσεων 
στο πλαίσιο της Τοπικής Αυτοδιοίκησης (κοινωνικές, ανα¬ 
πτυξιακές και λοιπές δράσεις). 

η) Σχεδιασμός και επίβλεψη δράσεων στα πλαίσια της 
Κρατικής Αναπτυξιακής Βοήθειας (ΚΑΒ). 

θ) Υποστήριξη των συνεργασιών του Γενικού Γραμμα¬ 
τέα της Τοπικής Αυτοδιοίκησης με εκπροσώπους Τοπικής 
Αυτοδιοίκησης των κρατών μελών της ΕΕ καθώς και τρί¬ 
των κρατών, ιδιαίτερα εκείνων της ΝΑ Ευρώπης. 

3. Συντονιστής της ομάδας αυτής ορίζεται η Ντόντου 
Αγορή, Προϊσταμένη του Τμήματος Διεθνών Οργανι¬ 
σμών. 

Η Ομάδα Εργασίας θα εργάζεται εκτός ωραρίου εργα¬ 
σίας των υπηρεσιών και θα πρέπει να ολοκληρώσει το 
προαναφερόμενο έργο της μέχρι 31 Δεκεμβρίου 2004 με 
δυνατότητα παράτασης για το επόμενο έτος, αναλόγως 
με την πορεία της ολοκλήρωσης και των αναγκών του έρ¬ 
γου. 

Η αμοιβή των μελών της εν λόγω ομάδας εργασίας θα 
ρυθμιστεί με νεότερη απόφαση. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2004 

Ο ΥΠΟΥΡΓΟΣ 

ΠΡ. ΠΑΥΛΟΠΟΥΛΟΣ 
-♦- 

Αριθ. 2/42026/0023/ Α (2) 

Βασικοί όροι έκδοσης και διαδικασία της δημοπρασίας, 
μέσω της οποίας θα διατεθούν στις 6 Αυγούστου 
2004, τίτλοι με άνοιγμα (Γθ-ορθηίπς)) της έκδοσης ομο¬ 
λόγων του Ελληνικού Δημοσίου σταθερού επιτοκίου 
λήξης 21.6.2007 τριετούς διάρκειας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α/17.12.1990). 

2. Τις διατάξειςτου άρθρου 1 του Ν. 2187/1994 «Ρύθμι¬ 
ση θεμάτων σχετικών με τη σύναψη και διαχείριση δανεί- 
ωντου Ελληνικού Δημοσίου από το εσωτερικό και το εξω¬ 
τερικό και άλλες διατάξεις» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του Ν. 
2198/1994 «Αύξηση αποδοχών δημοσίων υπαλλήλων εν 
γένει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος Πα¬ 


ρακολούθησης Συναλλαγών επί τίτλων με λογιστική μορ¬ 
φή (άϋλοιτίτλοι)» (ΦΕΚ 43Α/22.3.1994). 

4. Τις διατάξεις του άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α’/18.2.1997), όπως τροποποιήθηκε με το άρθρο 9 
του Ν. 2579/1998 (ΦΕΚ 31 Α'/17.2.1998), καθώς και τις δια¬ 
τάξεις του άρθρου 37του Ν. 3130/2003 (ΦΕΚ 76/Α/ 2003). 

5. Τις διατάξειςτου άρθρου 15του Ν. 2628/1998 (ΦΕΚ 
151 Α/1998) καθώς και τις διατάξειςτου άρθρου 31 του Ν. 
2682/1999 (ΦΕΚ 16 Α/1999). 

6. Τις διατάξεις των άρθρων 64, 90 και 91 του Ν. 
2362/1995 (ΦΕΚ 247 Α/27.11.1995) 

7. Την υπ’ αριθμ. 2021180/2981/0023/31.3.1997 απόφα¬ 
ση του Υπουργού των Οικονομικών «Περί των δαπανών 
σύναψης, έκδοσης και εξυπηρέτησης κ.λ.π. των δανείων 
του δημοσίου (ΦΕΚ 286/Β/10.4.1997)». 

8. Την υπ’ αριθμ. 2/4627/0023/25.1.2001 απόφαση του 
Υπουργού Οικονομικών «Καθορισμός όρων, τύπου και 
κειμένου των ομολόγων Ελληνικού Δημοσίου σε Ευρώ, 
σταθερού επιτοκίου». 

9. Την υπ’ αριθμ. 2/5774/0023Α/4.2.2004 απόφαση του 
Υπουργού Οικονομίας και Οικονομικών «Έκδοση στις 
6.2.2004 μέσω δημοπρασίας ομολόγων σε άϋλη μορφή, 
σταθερού επιτοκίου τριετούς διάρκειας, λήξης 21.6.2007». 

10. Τις διατάξεις του Ν. 2842/27.9.2000 «Λήψη συμπλη¬ 
ρωματικών μέτρων για την εφαρμογή των κανονισμών 
(ΕΚ) 1103/1997,974/1998 και 2866/1998του Συμβουλίου, 
όπως ισχύουν σχετικά με την εισαγωγή του ΕΥΡΩ». (ΦΕΚ 
207/Α/27.9.2000). 

11. Την υπ’ αριθμ. 14650 /ΔΙΟΕ 85/17.03.2004 (ΦΕΚ 519 
/Β/ 17.03.2004) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων του 
Υπουργού Οικονομίας & Οικονομικών στους Υφυπουρ¬ 
γούς Οικονομίας & Οικονομικών». 

12. Τις διατάξειςτου Ν. 2628/6.7.1998 «Σύσταση Νομι¬ 
κού Προσώπου Δημοσίου Δικαίου με την επωνυμία Ορ¬ 
γανισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α/6.7.1998). 

13. Την υπ’ αριθμ. 2/73093/0023Α /31.12.2003 κοινή 
απόφαση του Υπουργού Οικονομίας & Οικονομικών και 
του Διοικητή της Τράπεζας της Ελλάδος «Κανονισμός λει¬ 
τουργίας των Βασικών Διαπραγματευτών Αγοράς» (ΦΕΚ 
7 Τεύχος Β78.1.2004). 

14. Την υπ’ αριθμ. 854/30.7.2004 ανακοίνωση του 
Ο.Δ.ΔΗ.Χ., αποφασίζουμε: 

Ορίζουμε τους βασικούς όρους έκδοσης και τη διαδι¬ 
κασία της δημοπρασίας, μέσω της οποίας θα διατεθούν 
στις 6 Αυγούστου 2004, τίτλοι με άνοιγμα (Γθ-ορθηίηρ) 
της έκδοσης ομολόγων του Ελληνικού Δημοσίου σταθε¬ 
ρού επιτοκίου λήξης 21.6.2007τριετούς διάρκειας, σε άϋ¬ 
λη μορφή. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οι τίτλοι οι οποίοι θα διατεθούν μέσω δημοπρασίας 
είναι ομόλογα τριετούς διάρκειας σε ΕΥΡΩ, σταθερού 
επιτοκίου και ημερομηνία έκδοσης την 6.2.2004 και λήξης 
την 21.6.2007. 

2. Τα ομόλογα είναι ανώνυμοι τίτλοι, φέρουν τοκομερί¬ 
δια, ένα για κάθε τοκοφόρο περίοδο και εκδίδονται σε άϋ¬ 
λη μορφή, είναι δε καταχωρημένα στο Σύστημα Άϋλων 
Τίτλων (Σ.Α.Τ.), που λειτουργεί στην Τράπεζα Ελλάδος. 

3. Η ονομαστική αξία των ομολόγων είναι € 1.000. 

4. Το ποσό το οποίο θαδημοπρατηθεί, ορίζεται σε ένα δι¬ 
σεκατομμύριο τετρακόσια εκατομμύρια (€ 1.400.000.000) 
Ευρώ. 

5. Το επιτόκιο των ομολόγων είναι το ίδιο με αυτό της 
αρχικής έκδοσης της 6.2.2004 δηλαδή 3,25%. 

6. Τα ομόλογα αποφέρουν τόκο από την ημερομηνία έκ¬ 
δοσής τους προς επιτόκιο σταθερό για όλη τη διάρκειά 
τους. Ο τόκος υπολογίζεται στην ελάχιστη ονομαστική 
αξία 1.000 Ευρώ, με βάση τονπραγματικό αριθμό ημερών 
κάθε τοκοφόρου περιόδου και έτος 365 ή 366 ημερών 
{αοίυαί/εοΐυαΐ (Ι5ΜΑ)} και καταβάλλεται δεδουλευμένος. 

7. Στις 6.8.2004 που είναι η ημερομηνία ανοίγματος (γθ- 
ορΘηίηρ) της έκδοσης και διακανονισμού θα καταβληθούν 
οι δεδουλευμένοι τόκοι των ομολόγων που αφορούν το 
χρονικό διάστημα από 6.2.2004 έως 6.8.2004 εκφρασμένοι 
σε ΕΥΡΩ και στρογγυλοποιημένοι στα 2 δεκαδικά ψηφία. 

Οι δεδουλευμένοι τόκοι για το παραπάνω χρονικό διά¬ 
στημα θα υπολογισθούν, επί της ελάχιστης ονομαστικής 
αξίας (€ 1.000), με την απόδοση η οποία προκύπτει από το 
βασικό επιτόκιο 3,25% επίτο κλάσμα ημερών 136/366 (για 
το χρονικό διάστημα από 6.2.2004 έως 21.6.2004) και 
46/365 (για το χρονικό διάστημα από 21.6.2004 έως 
6.8.2004) και είναι ίση με 1,617239 %. Έτσι οι δεδουλευ- 
μένοιτόκοι για ομόλογα ονομαστικής αξίας € 1.000, γιατο 
παραπάνω χρονικό διάστημα είναι €16,17. 

8. Η εξόφληση τωντίτλων θα γίνει στην ονομαστική τους 
αξία. 

Εάν κάποια ημερομηνία πληρωμής τόκου ή κεφαλαίου 
συμπέσει με μη εργάσιμη ημέρα η εξόφληση θα γίνει την 
αμέσως επόμενη εργάσιμη χωρίς να πληρωθεί πρόσθε¬ 
τος τόκος. Εργάσιμη ημέρα θεωρείται η ημέρα κατά την 
οποία εκτελούν πληρωμές στην Ελλάδα, οι εμπορικές 
τράπεζες και οι αγορές συναλλάγματος και κατά την 
οποία λειτουργεί το σύστημα Τ.Α.Ρ.Ο.Ε.Τ. 

9. Οι τόκοι των ομολόγων υπόκεινται σε φορολόγηση 
βάσει συντελεστού φορολόγησης που ισχύει κατά την έκ¬ 
δοση τωντίτλων (10%). Η παρακράτηση του φόρου θα γί¬ 
νει κατά την εξαργύρωση των τοκομεριδίων. 

Οι τίτλοι και η μεταβίβασή τους απαλλάσσονται των τε¬ 
λών χαρτοσήμου. Επίσης απαλλάσσονται των τελών χαρ¬ 
τοσήμου και οι εξοφλήσεις των τόκων. 

10. Οι λοιποί όροι των ομολόγων είναι ίδιοι με αυτούς 
που ισχύουν για τα λοιπά ομόλογα του Δημοσίου σε Ευ¬ 
ρώ, σταθερού επιτοκίου. 

Β'ΔΗΜΟΠΡΑΣΙΑ 

1) Η δημοπρασία θα είναι τύπου ανταγωνιστικών προ¬ 
σφορών (οοπιρθΐίΐίνθ ΒυοΙίοη ή πιυΙΙίρΙθ ρποθ βυοίίοη) και 
θα διεξαχθεί βάσει του Κανονισμού Λειτουργίας των Βα¬ 
σικών Διαπραγματευτών Αγοράς, την Τρίτη 3 Αυγούστου 
2004, μέσω της ΗΔΑΤ από τον Οργανισμό Διαχείρισης 
Δημοσίου Χρέους (Ο.Δ.ΔΗ.Χ.). 

2) Δικαίωμα υποβολής ανταγωνιστικών προσφορών 
έχουν μόνο οι Βασικοί Διαπραγματευτές Αγοράς, οι οποίοι 
υποβάλλουν μέχρι 5 ανταγωνιστικές προσφορές έκαστος. 
Το ελάχιστο ποσό κάθε προσφοράς δεν θα υπολείπεται 
των πέντε εκατομμυρίων ΕΥΡΩ (€ 5.000.000) και δεν θα 
υπερβαίνει σε ονομαστική αξία το δημοπρατούμενο ποσό. 

Οι προσφορές θα αναφέρονται σε ονομαστικές αξίες πολ¬ 
λαπλάσιες των πεντακοσίων χιλιάδων ΕΥΡΩ (€ 500.000). 

3) Κάθε προσφορά πρέπει να περιλαμβάνει την ονομα¬ 
στική αξία των ομολόγων που ζητούνται καθώς και την τι¬ 
μή που είναι διατεθειμένος να πληρώσει ο κάθε Βασικός 
Διαπραγματευτής. 

Το προσφερόμενο τίμημα που θα υποβληθεί δεν θα συ- 
μπεριλαμβάνειτουςδεδουλευμένουςτόκους (οΐΘβη ρποθ). 


4) Εάν δύο ή περισσότερες προσφορές της ίδιας τιμής 
τύχει να γίνουν εν μέρει δεκτές τότε η κατανομή των τίτ¬ 
λων που θα κατακυρωθούν στους συμμετέχοντες στη δη¬ 
μοπρασία θα γίνει αναλογικά και με προσέγγιση τα χίλια 
ΕΥΡΩ (€ 1.000). 

5) Μη ανταγωνιστικές προσφορές δικαιούνται να υπο¬ 
βάλλουν μόνο οι Βασικοί Διαπραγματευτές (μία μη αντα¬ 
γωνιστική προσφορά έκαστος). Η ποσότητα που θα διατί¬ 
θεται με τη διαδικασία αυτή εκ μέρους του Ελληνικού Δη¬ 
μοσίου, δεν θα υπερβαίνει το 20% του δημοπρατούμενου 
ποσού. Η κατανομή στους ενδιαφερομένους γίνεται ανά¬ 
λογα με τη συμμετοχή τους στις μη ανταγωνιστικές προ¬ 
σφορές. Οι μη ανταγωνιστικές προσφορές ικανοποιού¬ 
νται στη μέση σταθμική τιμή όλων των επιτυχών ανταγω¬ 
νιστικών προσφορών. 

Η κάθε μια μη ανταγωνιστική προσφορά δεν μπορεί να 
υπερβαίνει το συνολικό ποσό που διατίθεται με τη μέθο¬ 
δο των μη ανταγωνιστικών προσφορών. 

Οι προσφορές θα υποβληθούν, μέσω της ΗΔΑΤ στις 3 
Αυγούστου 2004 και μέχρι την 12.00 μεσημβρινή ώρα Ελ¬ 
λάδος. 

6) Η αναγγελία των επιτυχών προσφορών και των απο¬ 
τελεσμάτων της δημοπρασίας θα γίνει την ίδια ημέρα της 
διεξαγωγής της δημοπρασίας στις 3 Αυγούστου 2004 και 
μέχρι την 12:45 μεσημβρινή ώρα Ελλάδος, από τον Ορ¬ 
γανισμό Διαχείρισης Δημοσίου Χρέους (Ο.Δ.ΔΗ.Χ.). 

7) Οι Βασικοί Διαπραγματευτές Αγοράς έχουν το δι¬ 
καίωμα, μετά το πέρας της δημοπρασίας και εντός δύο 
εργάσιμων ημερών (μέχρι τη 12:00 μεσημβρινή ώρα 
Ελλάδος της 5 Αυγούστου 2004), να υποβάλουν προ¬ 
σφορές μέσω της ΗΔΑΤ, για την απόκτηση στη μέση 
σταθμική τιμή της δημοπρασίας επί πλέον τίτλων μέχρι 
συνολικής ονομαστικής αξίας ίσης προς το 20% του 
δημοπρατούμενου ποσού. Στην περίπτωση που η συ¬ 
νολική ονομαστική αξία των νέων προσφορών υπερ¬ 
βαίνει το ανωτέρω ποσοστό, η κατανομή των τίτλων σε 
κάθε έναν Βασικό Διαπραγματευτή θα γίνεται με την 
αναλογία που προκύπτει από το μέσο σταθμικό ποσο¬ 
στό συμμετοχής ενός εκάστου στις επιτυχείς ανταγω¬ 
νιστικές προσφορές των προηγουμένωντης παρούσας 
τριών δημοπρασιών ομολόγων. Το τυχόν αδιάθετο 
υπόλοιπο αυτού του ποσού θα κατανέμεται εξ ίσου 
στους ενδιαφερομένους Βασικούς Διαπραγματευτές 
Αγοράς. 

Τα αποτελέσματα των παραπάνω μη ανταγωνιστικών 
προσφορών θα ανακοινωθούν στους ενδιαφερομένους 
μέχρι την 12:45 μεσημβρινή ώρα Ελλάδος της 5 Αυγού¬ 
στου 2004, από την Τράπεζα της Ελλάδος (ΗΔΑΤ). 

8) Οι υποβαλλόμενες στις δημοπρασίες προσφορές, 
κατατασσόμενες κατά φθίνουσα τάξη τιμών, είτε ικανο¬ 
ποιούνται όλες κατά σειρά μέχρι του ύψους του δημο¬ 
πρατούμενου ποσού, είτε ακυρώνεται η δημοπρασία εξ 
ολοκλήρου. Ο εκδότης διατηρείτο δικαίωμα επανάληψης 
της ακυρωθείσας δημοπρασίας. 

9) Κατ’ εξαίρεση, σε περίπτωση που υπάρχει σημαντική 
απόκλιση των τιμών που δόθηκαν για το 80% του δημο- 
πρατηθέντος ποσού σε σχέση με τις τιμές που δόθηκαν 
για το εναπομένον 20%, ο εκδότης διατηρεί το δικαίωμα 
να απορροφήσει μόνο το 80% του δημοπρατηθέντος πο¬ 
σού. 

10) Η καταβολή του αντιτίμου αγοράς τίτλων (ΒθΙΙΙθ- 
πίΘηΙ) θα γίνει στις 6 Αυγούστου 2004, ημερομηνία έκδο¬ 
σης των τίτλων. 

Στα τοκομερίδια των άυλων τίτλων δίδεται η δυνατότη¬ 
τα ξεχωριστής διαπραγμάτευσης (δίπρρίπρ). 

11) Για τα ομόλογα αυτά δεν θα δοθεί καμία προμήθεια. 

Γ' ΔΙΑΘΕΣΗ ΣΕ ΦΥΣΙΚΑ ΠΡΟΣΩΠΑ 

Μετά την ημερομηνία έκδοσης και διακανονισμού 6 Αυ- 
γούστου 2004 (συμπεριλαμβανομένης), μέχρι και πέντε 
εργάσιμες ημέρες μετά, δηλαδή μέχρι και την Δευτέρα 16 
Αυγούστου 2004, η Τράπεζα της Ελλάδος, οι Τράπεζες, 
τα Πιστωτικά Ιδρύματα, οι Χρηματιστές - μέλη του Χρη¬ 
ματιστηρίου Αξιών Αθηνών και λοιποί φορείς οι οποίοι εί¬ 
ναι εξουσιοδοτημένοι από την Τράπεζα της Ελλάδος και 
έχουν στην κατοχή τους ομόλογα από την παραπάνω δη¬ 
μοπρασία (της 3/8/2004), μπορούν να διαθέτουντους τίτ¬ 
λους που κατέχουν στα φυσικά πρόσωπα, σε απεριόρι¬ 
στα ποσά στην τιμή μεταπώλησης που θα έχουν καθορί¬ 
σει οι ίδιοι. 

Προϋπόθεση για την παραπάνω διάθεση είναι, οι επεν¬ 
δυτές να είναι φυσικά πρόσωπα - κάτοικοιτης Ε.Ε., να δια¬ 
θέτουν Αριθμό Φορολογικού Μητρώου (Α.Φ.Μ.) και να 
έχουν μερίδα επενδυτή στο Σ.Α.Τ. του Κεντρικού Αποθε- 
τηρίου Αξιών (Κ.Α.Α.). 

Τα ομόλογα που θα διατίθενται με την παραπάνω διαδι¬ 
κασία, θα είναι αφορολόγητα, θα ισχύει το Ι8ΙΝ που δό¬ 
θηκε στα ομόλογα της έκδοσης 6.2.2004 για φυσικά πρό¬ 
σωπα (Ι5ΙΝ Β), χωρίς παράγωγους τίτλους, δηλαδή δεν 
επιτρέπεται η αποκοπή των τοκομεριδίων από το σώμα 
και αποτελεί μία από τις προϋποθέσεις για την φοροα¬ 
παλλαγή. 

Τα φυσικά πρόσωπα θα δικαιούνται φοροαπαλλαγή, 
εφόσον οι τίτλοι αποκτώνται μέσα σε πέντε εργάσιμες 
ημέρες από την ημέρα της έκδοσής τους και διακρατώ- 
νται μέχρι την λήξη τους. 

Το δικαίωμα της φοροαπαλλαγής προκύπτει αποκλει¬ 
στικά από τις εγγραφές του Σ.Α.Τ. του Κεντρικού Αποθε- 
τηρίου Αξιών. 

Κάθε ημέρα διάθεσης οι Τράπεζες και λοιποί, ενημερώ¬ 
νουν το σύστημα των αΰλων τίτλων της Τράπεζας της Ελ¬ 
λάδος για τη μεταφορά των ομολόγων από το αρχικό Ι5ΙΝ 
(δημοπρασίας) στο Β Ι3ΙΝ (έκδοσης για φυσικά πρόσω¬ 
πα) , κατά την συνήθη διαδικασία, καθώς και τις αντίστοι¬ 
χες μερίδες των επενδυτών στο Σ.Α.Τ. του Κ.Α.Α. 

Οι επενδυτές κάτοχοι των ομολόγων του Ι8ΙΝ Β μπο¬ 
ρούν για την πώληση των τίτλων τους, να απευθύνονται 
στις Τράπεζες και λοιπούς εξουσιοδοτημένους φορείς, οι 
οποίοι θα αγοράζουν τους τίτλους. 

Σε περίπτωση πώλησης των τίτλων από τα φυσικά πρό¬ 
σωπα, χωρίς να έχει μεσολαβήσει πληρωμή τοκομεριδίου, 
θα γίνεται μόνον αλλαγή του Ι3ΙΝ από Β σε Α και θα ισχύει 
φορολογικά ό,τι ισχύει για τα κανονικά τοκομερίδια. 

Στην περίπτωση που έχει μεσολαβήσει πληρωμή τοκο¬ 
μεριδίου, η παρακράτηση του φόρου των εισπραχθέντων 
τοκομεριδίων θα γίνεται σωρευτικά. Δηλαδή, ο φόρος για 
το σύνολο των εισπραχθέντων τοκομεριδίων καταβάλλε¬ 
ται άμεσα στη Τράπεζα της Ελλάδος, η οποία εν συνεχεία 
θα πιστώνει το Ελληνικό Δημόσιο. 

Για τη διάθεση αυτή δεν θα καταβληθεί καμία προμή¬ 
θεια. 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2005 και για τα επόμενα οικονομικά 


έτη, η οποία θα εγγράφεται στις κατ' έτος προβλέψεις δα¬ 
πανών εξυπηρέτησης του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2/42027/0023/ Α (3) 

Διάθεση στις 6 Αυγούστου 2004, τίτλων σε άυλη μορφή, 
με άνοιγμα (Γθ-ορθηίπρ) των ομολόγων του Ελληνικού 
Δημοσίου, σταθερού επιτοκίου, διάρκειας τριών ετών, 
λήξης 21.6.2007, με δημόσια εγγραφή. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και32τουΝ. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α/17.12.1990). 

2. Τις διατάξεις του άρθρου 1 του Ν. 2187/1994 «Ρύθμι¬ 
ση θεμάτων σχετικών με τη σύναψη και διαχείριση δανεί- 
ωντου Ελληνικού Δημοσίου απότο εσωτερικό και το εξω¬ 
τερικό και άλλες διατάξεις» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του Ν. 2198/ 

1994 «Αύξηση αποδοχών δημοσίων υπαλλήλων εν γένει, 
σύναψη δανείων υπό του Ελληνικού Δημοσίου και δημι¬ 
ουργία στην Τράπεζα της Ελλάδος Συστήματος Παρακο¬ 
λούθησης Συναλλαγών επί τίτλων με λογιστική μορφή 
(άυλοι τίτλοι)» (ΦΕΚ 43Α/22.3.1994). 

4. Τις διατάξεις του άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α /18.2.1997), όπως τροποποιήθηκε με το άρθρο 
9 του Ν. 2579/1998 (ΦΕΚ 31 Α'/17.2.1998), καθώς και τις 
διατάξεις του άρθρου 37 του Ν. 3130/2003 (ΦΕΚ 
76/Α/2003). 

5. Τις διατάξεις του άρθρου 15 του Ν. 2628/1998 (ΦΕΚ 
151 Α/1998) καθώς και τις διατάξειςτου άρθρου 31 του Ν. 
2682/1999 (ΦΕΚ 16 Α/1999). 

6. Τις διατάξεις των άρθρων 64, 90 και 91 του Ν. 2362/ 

1995 (ΦΕΚ 247 Α/27.11.1995) 

7. Την υπ’ αριθμ. 2021180/2981/0023/31.3.1997 απόφα¬ 
ση του Υπουργού των Οικονομικών «Περί των δαπανών 
σύναψης, έκδοσης και εξυπηρέτησης κ.λ.π. των δανείων 
του δημοσίου (ΦΕΚ 286/Β/10.4.1997)». 

8. Την υπ’ αριθμ. 2/5774/0023Α/04.02.2004 απόφαση 
του Υπουργού Οικονομίας & Οικονομικών «Έκδοση στις 
06.02.2004 μέσω δημοπρασίας ομολόγων σε άυλη μορ¬ 
φή, σταθερού επιτοκίου τριετούς διάρκειας, λήξης 
21.6.2007». 

9. Τις διατάξεις του Ν. 2842/27.9.2000 «Λήψη συμπλη¬ 
ρωματικών μέτρων για την εφαρμογή των κανονισμών 
(ΕΚ) 1103/1997,974/1998 και 2866/1998του Συμβουλίου, 
όπως ισχύουν σχετικά με την εισαγωγή του ΕΥΡΩ». (ΦΕΚ 
207/Α/27.9.2000). 

10. Την υπ’ αριθμ. 14650 /ΔΙΟΕ 85/17.3.2004 (ΦΕΚ 519/ 
Β/17.3.2004) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων του 
Υπουργού Οικονομίας & Οικονομικών στους Υφυπουρ¬ 
γούς Οικονομίας & Οικονομικών». 

11. Τις διατάξεις του Ν. 2628/6.7.1998 «Σύσταση Νομι¬ 
κού Προσώπου Δημοσίου Δικαίου με την επωνυμία Ορ¬ 
γανισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α/6.7.1998). 

12. Την υπ’ αριθμ. 2/73093/0023Α/31.12.2003 κοινή 
απόφαση του Υπουργού Οικονομίας & Οικονομικών και 
του Διοικητή της Τράπεζας της Ελλάδος «Κανονισμός λει¬ 
τουργίας των Βασικών Διαπραγματευτών Αγοράς» (ΦΕΚ 
7 Τεύχος Β'/8.1.2004). 

13. Την με υπ’ αριθμ. 854/30.7.2004 ανακοίνωση του 
Ο.Δ.ΔΗ.Χ., αποφασίζουμε: 

Την διάθεση στις 6 Αυγούστου 2004, τίτλων σε άϋλη 
μορφή, με άνοιγμα (ΓθορΘηίηρ) των ομολόγων του Ελλη¬ 
νικού Δημοσίου, σταθερού επιτοκίου, διάρκειας τριών 
ετών, λήξης 21.6.2007. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οιτίτλοι οι οποίοι θα διατεθούν με δημόσια εγγραφή, 
είναι ομόλογα του Ελληνικού Δημοσίου σε Ευρώ, με 
άνοιγμα (ΓΘ-ορθηίηρ) των ομολόγων, σταθερού επιτοκί¬ 
ου, διάρκειας τριών ετών, λήξης 21.6.2007, που εκδόθη- 
καν στις 6.2.2004. 

2. Τα ομόλογα είναι ανώνυμοι τίτλοι, φέρουν τοκομερί¬ 
δια, ένα για κάθε τοκοφόρο περίοδο και εκδίδονται σε άϋ¬ 
λη μορφή, είναι δε καταχωρημένα στο Σύοτημα Άϋλων 
Τίτλων (Σ.Α.Τ.), που λειτουργεί στην Τράπεζα Ελλάδος. 

3. Η ονομαστική αξία των ομολόγων είναι € 1.000, ενώ η 
τιμή διάθεσης ορίζεται στο 100,714 % της ονομαστικής 
αξίας, δηλαδή ίση με τη μεσοσταθμική τιμή που διαμορ¬ 
φώθηκε στις 3 Αυγούστου 2004, στη δημοπρασία ομολό¬ 
γων ίδιας ημερομηνίας έκδοσης και λήξης. 

4. Το ποσό της παραπάνω έκδοσης θα καθορισθεί με νε- 
ώτερη απόφασή μας. 

5. Το επιτόκιο των ομολόγων είναι το ίδιο με αυτό της 
αρχικής έκδοσης της 6.2.2004 δηλαδή 3,25%. 

6. Τα ομόλογα αποφέρουν τόκο από την ημερομηνία έκ¬ 
δοσής τους προς επιτόκιο σταθερό για όλη τη διάρκειά 
τους. Ο τόκος υπολογίζεται στην ελάχιστη ονομαστική 
αξία 1.000 Ευρώ, με βάση τονπραγματικό αριθμό ημερών 
κάθε τοκοφόρου περιόδου και έτος 365 ή 366 ημερών 
{αοίυαί/αοΐυαΐ (Ι5ΜΑ)} και καταβάλλεται δεδουλευμένος. 

7. Στις 6.8.2004 που είναι η ημερομηνία ανοίγματος (γθ- 
ορΘπίηρ) της έκδοσης και διακανονισμού θα καταβλη¬ 
θούν οι δεδουλευμένοιτόκοιτων ομολόγων που αφορούν 
το χρονικό διάστημα από 6.2.2004 έως 6.8.2004 εκφρα¬ 
σμένοι σε ΕΥΡΩ και στρογγυλοποιημένοι στα 2 δεκαδικά 
ψηφία. 

Οι δεδουλευμένοι τόκοι για το παραπάνω χρονικό διά¬ 
στημα θα υπολογισθούν, επί της ελάχιστης ονομαστικής 
αξίας (€ 1.000), με την απόδοση η οποία προκύπτει από το 
βασικό επιτόκιο 3,25% επίτο κλάσμα ημερών 136/366 (για 
το χρονικό διάστημα από 6/2/2004 έως 21.6.2004) και 
46/365 (για το χρονικό διάστημα από 21.6.2004 έως 
6/8/2004) και είναι ίση με 1,617239 % «Ετσι οι δεδουλευ¬ 
μένοι τόκοι για «ομόλογα ονομαστικής αξίας € 1.000, για 
το παραπάνω χρονικό διάστημα είναι €16,17. 

8. Η εξόφληση τωντίτλων θα γίνει στην ονομαστική τους 
αξία. 

Εάν κάποια ημερομηνία πληρωμής τόκου ή κεφαλαίου 
συμπέσει με μη εργάσιμη ημέρα η εξόφληση θα γίνει την 
αμέσως επόμενη εργάσιμη χωρίς να πληρωθεί πρόσθε¬ 
τος τόκος. Εργάσιμη ημέρα θεωρείται η ημέρα κατά την 
οποία εκτελούν πληρωμές στην Ελλάδα, οι εμπορικές 


τράπεζες και οι αγορές συναλλάγματος και κατά την 
οποία λειτουργεί το σύστημα Τ.Α.Β.Ο.Ε.Τ. 

9. Οι λοιποί όροιτων ομολόγων είναι ίδιοι με αυτούς που 
ισχύουν για τα λοιπά ομόλογα του Δημοσίου σε Ευρώ, 
σταθερού επιτοκίου. 

10. Για τα ομόλογα αυτά που θα διατεθούν με δημόσια 
εγγραφή θα ισχύει ο κωδικός αριθμός Ι3ΙΝ (Ι5ΙΝ Β), που 
δόθηκε στα ομόλογα έκδοσης 6.2.2004. Το Β-Ι5ΙΝ δεν 
έχει παράγωγους τίτλους, δηλαδή δεν επιτρέπεται η απο¬ 
κοπή των τοκομεριδίων από το σώμα και αποτελεί μία από 
τις προϋποθέσεις για την φοροαπαλλαγή. 

Β. ΔΙΑΔΙΚΑΣΙΑ ΔΙΑΘΕΣΗΣ ΜΕ ΔΗΜΟΣΙΑ ΕΓΓΡΑΦΗ 

Τα ομόλογα θα διατεθούν μόνο σε φυσικά πρόσωπα - 
κατοίκους της Ε.Ε., με δημόσια εγγραφή μέσω της Τρά¬ 
πεζας της Ελλάδος, των Τραπεζών, των Πιστωτικών Ιδρυ¬ 
μάτων, των χρηματιστών - μελών του Χρηματιστηρίου 
Αξιών Αθηνών και λοιπών φορέων που είναι εξουσιοδοτη¬ 
μένοι από την Τράπεζα της Ελλάδος. 

Η δημόσια εγγραφή για τη διάθεση των ομολόγων θα 
αρχίσει την Δευτέρα 2 Αυγούστου και θα ολοκληρωθεί 
την Τετάρτη 4 Αυγούστου 2004. 

Οι επενδυτές κατά τη διαδικασία της δημόσιας εγγρα¬ 
φής δηλώνουν υποχρεωτικά: 

το Α.Φ.Μ.τους, 

τη χώρα προέλευσης του Α.Φ.Μ. τους, 

τον Χειριστή τους στο Σ.Α.Τ. 

την Μερίδα και το Λογαριασμό τους στο Σ.Α.Τ. 

την ποσότητα ομολόγων, για την οποία επιθυμούν να 
εγγραφούν. 

Οι εγγραφές θα γίνονται σε πολλαπλάσια των 1.000 Ευ¬ 
ρώ, με κατώτερο όριο εγγραφής για κάθε επενδυτή τα 
1.000 Ευρώ και με ανώτατο ποσό εγγραφής και διάθεσης 
ανά επενδυτή, ομόλογα ονομαστικής αξίας 15.000 Ευρώ. 
Η κατανομή και οι εγγραφές, θα γίνονται από το Σ.Α.Τ. του 
Κ.Α.Α., σε πολλαπλάσια των 1.000 Ευρώ. 

Την ημερομηνία έκδοσης, οι φορείς που θα έχουν δια¬ 
θέσει ομόλογα με δημόσια εγγραφή, ενημερώνουντο σύ¬ 
στημα των άϋλων τίτλων της Τ ράπεζας της Ελλάδος, κα¬ 
τά την συνήθη διαδικασία. 

Οι προσφερόμενοι με την παραπάνω διαδικασία τίτλοι 
θα είναι αφορολόγητοι, υπό την προϋπόθεση ότι θα δια- 
κρατούνται μέχρι τη λήξη τους. Το δικαίωμα της φοροα¬ 
παλλαγής προκύπτει αποκλειστικά από τις εγγραφές του 
Σ.Α.Τ. του Κεντρικού Αποθετηρίου Αξιών. 

Οι επενδυτές κάτοχοι των ομολόγων του Ι8ΙΝ Β μπο¬ 
ρούν για την πώληση των τίτλων τους, να απευθύνονται 
στις Τράπεζες και λοιπούς εξουσιοδοτημένους» οι οποίοι 
θα αγοράζουν τους τίτλους. 

Σε περίπτωση πώλησης των τίτλων από τα φυσικά πρό¬ 
σωπα, χωρίς να έχει μεσολαβήσει πληρωμή τοκομεριδί¬ 
ου, θα γίνεται μόνον αλλαγή του Ι5ΙΝ από Β σε Α και θα 
ισχύει φορολογικά ό,τι ισχύει για τα κανονικά τοκομερί¬ 
δια. 

Στην περίπτωση που έχει μεσολαβήσει πληρωμή τοκο¬ 
μεριδίου, η παρακράτηση του φόρου των εισπραχθέντων 
τοκομεριδίων θα γίνεται σωρευτικά. Δηλαδή, ο φόρος για 
το σύνολο των εισπραχθέντων τοκομεριδίων καταβάλλε¬ 
ται άμεσα στη Τράπεζα της Ελλάδος, η οποία εν συνεχεία 
θα πιστώνει το Ελληνικό Δημόσιο. 

Γιατη διάθεση των ομολόγων στο επενδυτικό κοινό από 
τις Τράπεζες και λοιπούς εξουσιοδοτημένους φορείς, θα 
δοθεί προμήθεια 0,15%. Επίσης θα δοθεί προμήθεια στο 
Σ.Α.Τ. του Κεντρικού Αποθετηρίου Αξιών Α.Ε. 0,04% 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2005 και για τα επόμενα οικονομικά 
έτη, η οποία θα εγγράφεται στις κατ’ έτος προβλέψεις δα¬ 
πανών εξυπηρέτησης του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. Τ-43967/3690 (4) 

Καθορισμός κομίστρου ΑΜΕΛ για μετακινήσεις επί των 
γραμμών 1 (των ΗΣΑΠ) και 2, 3 (της ΑΜΕΛ) προς το 
Διεθνές Αεροδρόμιο Αθηνών «Ελευθέριος Βενιζέλος» 
και αντίστροφα. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν. 2669/1998 «Οργάνωση και λειτουργία των 
Αστικών Συγκοινωνιών στην περιοχή Αθηνών-Πειραιώς 
και Περιχώρων» (Α'283). 

β. Του άρθρου 14, παραγρ.3, περ.β του Ν. 2867/2000 
«Οργάνωση και λειτουργία τηλεπικοινωνιών και άλλες 
διατάξεις» (Α'273) 

γ. Του άρθρου 29Ατου Ν. 1558/1985, όπως προστέθη¬ 
κε το άρθρο αυτό με το άρθρο 27 του Ν. 2081/1992 
(ΑΊ54), όπως αντικαταστάθηκε με το άρθρο 1, παρ.2α 
του Ν. 2469/1997 (Α'38). 

2. α. Το υπ’ αριθμ. 03296/20.7.2004 έγγραφο της ΑΜΕΛ 
Α.Ε. 

β. Την υπ’ αριθμ. 298/15.7.2004 απόφαση του Δ.Σ. της 
ΑΜΕΛ Α.Ε. 

3. Το γεγονός ότι, από τις διατάξεις της απόφασης αυ¬ 
τής, δεν προκαλείται πρόσθετη δαπάνη σε βάρος του 
προϋπολογισμού της ΑΜΕΛ ΑΕ, αποφασίζουμε: 

1. α. Η τιμή του βασικού εισιτηρίου για απλή διαδρομή 
από οποιονδήποτε σταθμό του δικτύου των γραμμών 1 
των ΗΣΑΠ και των γραμμών 2,3 της ΑΜ ΕΛ προς και από το 
Διεθνές Αεροδρόμιο Αθηνών (Δ.Α.Α.), ορίζεται σε 8,00 €. 

β. Η τιμή του αντίστοιχου μειωμένου εισιτηρίου ορίζεται 
σε 4,00 €. 

Τα παραπάνω εισιτήρια, (βασικό και μειωμένο) ισχύουν 
προς μία μόνο κατεύθυνση προορισμού. 

2. α. Το μετ' επιστροφής (κανονικό) εισιτήριο ορίζεται 
σε 12,00 €. 

β. Το αντίστοιχο μετ' επιστροφής (μειωμένο) εισιτήριο 
ορίζεται σε 6,00 €. 

Τα εισιτήριατωνπεριπτώσεωνα και βτηςπαρούσας πα¬ 
ραγράφου (κανονικό και μειωμένο) ισχύουν για 48 ώρες 
μετά από την πρώτη επικύρωσή τους. 

2. Εγκρίνεται νέο εισιτήριο αξίας 12,00 €, για απλή δια¬ 
δρομή δύο (2) ατόμων (κοινό εισιτήριο). 

3. Εγκρίνεται νέο εισιτήριο αξίας 16,00 €, για απλή δια¬ 
δρομή τριών (3) ατόμων (κοινό εισιτήριο). 

4. α. Εγκρίνεται νέα μηνιαία κάρτα αξίας 160,00 €, για 
μετακινήσεις στις προαναφερόμενες διαδρομές (με αφε¬ 


τηρία ή τέρμα το Δ.Α.Α, προς και από οποιονδήποτε σταθ¬ 
μό των γραμμών 1,2 και 3). 

β. Η τιμή της αντίστοιχης μειωμένης μηνιαίας κάρτας 
ορίζεται σε 80,00 €. 

5. Εγκρίνεται εισιτήριο 4,00 € για νέους κάτω των 18 
ετών, για τους υπηρετούντες τη στρατιωτική τους θητεία 
σε όλα τα Σώματα των Ελληνικών Ενόπλων Δυνάμεων και 
για ηλικιωμένους άνω των 65 ετών. 

6. Σε όλες τις παραπάνω τιμές κομίστρου, είναι ενσω¬ 
ματωμένο και συμπεριλαμβάνεται το ισχύον κόμιστρο 
των μετακινήσεων από και προς όλους τους σταθμούς 
των γραμμών 1,2 και 3 (ΗΣΑΠ και ΑΜΕΛ). 

7. Στους επιβάτες που κινούνται με συρμούς της ΑΜΕΛ 
ΑΕ στο δίκτυοτου Προαστιακού Σιδηροδρόμου, χωρίς να 
έχουν επικυρώσει το προβλεπόμενο εισιτήριο, επιβάλλε¬ 
ται, από τα εντεταλμένα όργανα ελέγχου, ενιαίο πρόστι¬ 
μο ποσού 10,00 €. Η είσπραξη του προστίμου γίνεται με 
τη διαδικασία που προβλέπεται από τις διατάξεις των πε¬ 
ριπτώσεων α και β της παρ. 2 του άρθρου 6 του Ν. 
2669/1998 (Α'283). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2004 

Ο ΥΠΟΥΡΓΟΣ 

ΜΙΧΑΗΛ - ΓΕΩΡΓΙΟΣΛΙΑΠΗΣ 
-♦- 

Αριθ. Φ27/44128/3339 (5) 

Καθορισμός κομίστρου για μετακινήσεις επί των γραμ- 
μώντης ΠΡΟΑΣΤΙΑΚΟΣ Α.Ε. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1) Τις διατάξεις: 

α) Του Ν. 1214/1981 (Α'286) «περί επιβολής κυρώσεων 
εις τους διακινουμένους δια χερσαίων συγκοινωνιακών 
μέσων δημοσίας χρήσεως άνευ καταβολής κομίστρου και 
ρυθμίσεως συναφών θεμάτων». 

β) Του άρθρου 44 του Ν. 2963/2001 (Α'268) 

γ) Της απόφασης υπ’ αριθμ. 91550/191/1986 (Β'390) 
του Υπουργού Μεταφορών και Επικοινωνιών «Καθορι¬ 
σμός τύπου πράξης επιβολής προστίμου και λεπτομερει¬ 
ών εφαρμογής άρθρου 2 Ν. 1214/1981». 

δ) Του άρθρου 29Ατου Ν. 1558/1985 (ΑΊ37) «Κυβέρνη¬ 
ση και κυβερνητικά όργανα, όπως συμπληρώθηκε με το 
άρθρο 27του Ν. 2081/1992 (ΑΊ54), όπως αντικαταστάθη- 
κεμετηνπαραγρ. 2ατου άρθρου 1 του Ν. 2469/1997 (Α'38). 

2) Την απόφαση υπ’ αριθμ. 64 Α/2004 του Διοικητικού 
Συμβουλίου της ΠΡΟΑΣΤΙΑΚΟΣ ΑΕ 

2) Την ανάγκη ρύθμισης του θέματος καθορισμού 
ύψους και διαδικασίας επιβολής προστίμου σε όσους δεν 
καταβάλουν κόμιστρο στην ΠΡΟΑΣΤΙΑΚΟΣ Α.Ε., εν όψει 
της λειτουργίας της. 

3) Το γεγονός ότι από τις διατάξεις της παρούσας, δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Όσοι διακινούνται με σιδηροδρομικά οχήματα από 
την θυγατρική επιχείρηση του Οργανισμού Σιδηροδρό¬ 
μων Ελλάδος (ΟΣΕ), ΠΡΟΑΣΤΙΑΚΟΣ Α.Ε οφείλουν να κα- 

ταβάλλουντο νόμιμο κατά περίπτωση κόμιστρο της αντί¬ 
στοιχης διαδρομής, να φυλάσσουν το αποδεικτικό κατα¬ 
βολής και νατό επιδεικνύουν στις περιπτώσεις που ζητεί¬ 
ται από τα εξουσιοδοτημένα για τον έλεγχο όργανα. 

2. Στις περιπτώσεις που δεν θα καταβάλλεται το κόμι¬ 
στρο από τους διακινούμενους με σιδηροδρομικά οχήμα¬ 
τα της Π ΡΟΑΣΤΙΑΚΟΣ Α. Ε. εφαρμόζονται οι διατάξεις του 
άρθρου 1 και άρθρου 2 του Ν. 1214/1981 και επιβάλλεται 
σε αυτούς πρόστιμο 20πλάσιο της τιμής του εισιτηρίου 
της ζώνης που περιλαμβάνει τον σταθμό της επιβίβασης 
του διακινούμενου και τον επόμενο μετά την διαπίστωση 
της μη καταβολής σταθμό. 

3. Τα προβλεπόμενα πρόστιμα επιβάλλονται από ειδι- 
κώς εξουσιοδοτημένους υπαλλήλουςτης ΠΡΟΑΣΤΙΑΚΟΣ 


Α.Ε. σύμφωνα με τα οριζόμενα στο άρθρο 2 του Ν. 
1214/1981. 

4. Για τον τύπο της πράξης βεβαίωσης παράβασης και 
τη διαδικασία επιβολής προστίμου εφαρμόζονται για την 
ΠΡΟΑΣΤΙΑΚΟΣ ΑΕ αναλογικά οι διατάξεις της υπ’ αριθμ. 
91550/191/1986 απόφασης του Υπουργού Μεταφορών 
και Επικοινωνιών. 

5. Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως. 

6. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2004 

Ο ΥΠΟΥΡΓΟΣ 

ΜΙΧΑΗΛ - ΓΕΩΡΓΙΟΣ Κ. ΛΙΑΠΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν.βί.9 γ - θ-ιτιείΙ: \λ/θ5ιτιη51θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410) 597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

ουτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή Οϋ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΓΟπτ και μέχρι 100 σελίδες σε 5 θυτο προσαυξανόμενη 


κατά 1 θιιγο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οΟ-γοπί διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210- 9472556 ϊπΙθγπθΙ : Κι(Ιρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβιηβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































